钦定古今图书集成/明伦汇编/官常典/第538卷 > 李瑾
## 钦定古今图书集成/明伦汇编/官常典/第538卷 > 李瑾

按《明外史李濬传》：隆子珍卒，珍弟瑾嗣。成化三年，四
川都掌蛮叛，命佩征夷将军印，充总兵官往讨，兵部
尚书程信督之，师至永宁，分道进：都督芮成由戎县，
巡抚贵州都御史陈宜、参将吴经由芒部；都指挥崔
旻由普市冰脑；南宁伯毛荣为左哨，由李子关；巡抚
四川都御史汪浩、参将宰用为右哨，由渡船铺；左右”

败遁深箐中，官军尽焚其庐舍积聚。诸道兵穷追，转
战六日，破龙背、豹尾诸寨七百五十馀，囷仓三千八
百馀，斩首千五百。明年至大坝，攻三都、六乡，焚寨千
四百五十，囷仓九百八十，斩首三千“有奇，获铜鼓六
十三，铠仗孳畜无算。”分捕山谷间，按诛九姓不奉化
者。乃迁泸州卫于渡船铺增置关堡，改大坝为太平
川长官司，分都掌地，设官建治控制之。师还，进侯，加
太子太傅。弘治初卒。赠芮国公，谥壮武。瑾性宽弘，能
下士，待兄琏甚厚。琏卒，抚其子瑭如己子。瑾子黼嗣
伯。